
Seo creatlach de lámhleabhar do thuismitheoirí a bhfuil a bpáistí ag tosú sa bhunscoil gur féidir a chur in eagar agus in oiriúint dod’ scoil féin. 
Tá an leagan seo i nGaeilge amháin. Tá leagan i nGaeilge agus Béarla ar fáil ó Gaeloideachas chomh maith. 
Tá na bun rudaí gur gá a oiriúnú aibhsithe i mbuí. Is féidir do chuid féin a dhéanamh de, ar ndóigh! 
Tá an Clár cruthaithe ó na ceannteidil, le nuashonrú a dhéanamh air lean an treoir thíos: 
[image: ] 
Buíochas leis na scoileanna a roinn a gcuid ábhar linn, agus má tá aon rud breise le moladh agat, ba bhreá linn dá sheolfá é chuig eolas@gaeloideachas.ie. 

Fáilte
Teastaíonn uainn fáilte is fiche a chur roimh gach páiste agus tuismitheoir a bheidh ag tosú i mbliana linn i {Ainm na Scoile}. Táimid ag tnúth go mór le tús na scoilbhliana nua chun aithne a chur oraibh agus ar bhur bpáistí.
I {Ainm na Scoile}, déanaimid ár seacht ndícheall scoil a chothú ina bhfuil atmaisféar sona fáilteach le brath, áit ina léirítear meas ar gach duine, áit ina mbeidh deis ag gach dalta barr a chumais a bhaint amach. Tá sé mar aidhm ag an scoil ardchaighdeán oideachais trí mheán na Gaeilge a chur ar fáil dá cuid daltaí, oideachas atá páiste-lárnach agus dírithe ar riachtanais indibhidiúla an dalta aonair. Tá súil againn go bhforbróidh na daltaí réimse leathan scileanna le linn a dtréimhse linn agus go mbeidh siad lán rannpháirteach ina gcuid foghlama. Le cuidiú agus tacaíocht uainne, tá súil againn go bhfásfaidh na daltaí ina ndaoine óga neamhspleácha, tuisceanacha, cineálta. Tá súil againn go mbeidh meas acu orthu féin, ar dhaoine eile, agus ar an saol mórthimpeall orthu agus gur daoine iad a bheidh bródúil as a gcultúr féin agus a thuigfidh an luach a bhaineann le cultúir eile.
Tá an-fhorbairt déanta ag {Ainm na Scoile} le {líon bliain} bliana anuas. Tá foireann dhíograiseach ceaptha againn, tá foirgneamh álainn, tarraingteach curtha ar fáil dúinn agus tá pobal scoile den scoth cothaithe againn. Stiúrann an Bord Bainistíochta obair na scoile le dúthracht ar son an phatrúin, {Ainm an Phátrúin}. Tacaíonn Cumann na dTuismitheoirí leis an bhfoireann scoile agus leis an mBord Bainistíochta an scoil a fhorbairt le díograis agus le tiomantas. I {Ainm na Scoile}, oibríonn gach duine le chéile ar son leas na ndaltaí agus cuireann sé gliondar croí orainn fáilte a chur romhaibh isteach chuig ár bpobal speisialta.
[bookmark: _Toc205471772]Mana na scoile
Is é {“Mana na Scoile”} mana na scoile.
Tá na luachanna seo ríthábhachtach do gach duine inár scoil.
Ba mhaith linn go mbeadh deis ag daltaí barr a gcumais a bhaint amach  in atmaisféar ina léirítear meas ar gach duine agus in áit a spreagtar iad trí mholadh.
[bookmark: _Toc205471773]Éiteas teanga
I {Ainm na Scoile}, is í an Ghaeilge teanga teagaisc agus chumarsáide na scoile. Is í an teanga an rud speisialta a nascann ár bpobal le chéile agus chuige sin táimid an-bhródúil as í a úsáid ar bhonn laethúil.
I {Ainm na Scoile}, múintear gach ábhar trí Ghaeilge (ach amháin an Béarla) i dtimpeallacht spreagúil, thaitneamhach, thacúil. Foghlaimeoidh na páistí Gaeilge trí cheol, trí bheith ag spraoi, trí gheáitsíocht agus rannta. Bainfidh na páistí ardchaighdeán amach i ngach ábhar sa churaclam, an Béarla san áireamh, agus beidh siad an-bhródúil as a bheith in ann an Ghaeilge a labhairt. {Ó Rang a Trí ar aghaidh, foghlaimíonn na daltaí teangacha breise, an Spáinnis agus Teanga Chomharthaíochta na hÉireann}. Tuigtear na buntáistí a bhaineann le hilteangeachas agus cuirtear luach ar na buntáistí sin. Leagtar béim ar na scileanna cumársáide sna teangacha seo.
[bookmark: _Toc205471774]Luath-thumoideachas Iomlán 
Cuireann {Ainm na Scoile} an luath-thumoideachas iomlán i bhfeidhm, córas ina mbíonn na páistí báite sa Ghaeilge ar feadh dhá bhliain. Déanann na páistí a n-obair scoile agus cumarsáid na scoile i nGaeilge amháin le linn na tréimhse sin. Tá gach fianaise ar fáil go n-éiríonn go han-mhaith le páistí sa chóras luath-thumoideachais agus go mbaineann siad sárchaighdeán amach sa Ghaeilge agus sa Bhéarla mar aon leis na hábhair uile eile.
[bookmark: _Toc205471775]Éiteas ilchreidmheach na scoile
Is scoil {ilchreidmheach} í {Ainm na Scoile}.
Na spriocanna a bhaineann leis an sainspiorad seo ná:
· go mbeidh na daltaí mar bhaill chomhbhách de shochaí ilchultúrtha
· go mbeidh na daltaí in ann breithiúnais mhorálta réasúnaithe agus eolasach a dhéanamh
· go mbeidh na daltaí in ann cúrsaí spioradáltachta agus moráltachta a  phlé
· Go bhfaighidh na daltaí eolas agus tuiscint ar chóras luachanna agus creidimh eile
[bookmark: _Toc205471776]Céard is féidir liom a dhéanamh mar thuismitheoir?
Mar thuismitheoir, an rud is mó agus is tábhachtaí gur féidir leat a dhéanamh do do pháiste ná suim a léiriú agus ról gníomhach a ghlacadh ina c(h)uid oideachais. Tá sé an-tábhachtach spéis a léiriú i scolaíocht  do pháiste trí dhearcadh dearfach a léiriú i dtaobh na scoile agus go háirithe i dtaobh na Gaeilge de. Ná bíodh aon imní ort faoi do chuid Gaeilge. Labhair pé Gaeilge atá agat, bíodh sé sin ag comhrá le do pháiste nó ag úsáid cúpla focal anseo is ansiúd - déanann sé an-difríocht. Úsáid í sa bhaile, sa charr, nuair a bhuaileann tú le páistí eile na scoile agus go háirithe nuair a bhíonn tú timpeall na scoile. Is féidir  le gach duine ‘Dia duit’ agus ‘slán’ a rá i gclós na scoile. Tabhair seans duit féin agus foghlaimeoidh tú Gaeilge in éineacht le do pháiste trí labhairt leo faoin scoil agus le linn obair bhaile.
[bookmark: _Toc205471777]Amanna Scoile - Naíonáin Sóisir 
Feitheoireacht ó {am}r.n. 
An Chéad Lá:
{Lá, Dáta, Bliain (am r.n. – am r.n.)}
{Lá, Dáta, Bliain (am r.n. – am r.n.)}

Leathlaethanta:
{Lá, Dáta, Bliain (am r.n. – am r.n.)}
{Lá, Dáta, Bliain (am r.n. – am r.n.)}

Gnáthamanna:
Tosóidh an lá iomlán scoile ón {Lá, Dáta, Bliain (am r.n. – am r.n.)}
[bookmark: _Toc205471778]Cosaint Leanaí
Aithníonn an Bord Bainistíochta go mbaineann cúinsí cosanta agus leasa leanaí trí gach gné de shaol na scoile agus go gcaithfear iad a léiriú i mbeartais, nósanna imeachta, cleachtais agus gníomhaíochtaí uile na scoile.
Tá an Bord Bainistíochta tar éis Nósanna Imeachta um Chosaint Leanaí na Roinne do Bhunscoileanna agus d'Iarbhunscoileanna (2023) a ghlacadh agus déanfaidh sé iad a chur chun feidhme go hiomlán agus gan iad a mhodhnú mar chuid den Ráiteas foriomlán um Chumdach Leanaí.
Is {í / é Ainm Teagmhálaí Ainmnithe} an Teagmhálaí Ainmnithe maidir le Cosaint Leanaí i {Ainm na Scoile}.
Is {í / é Ainm an Leas-Teagmhálaí Ainmnithe} an Leas-Teagmhálaí Ainmnithe agus is {í / é Ainm an Leas-Teagmhálaí Ainmnithe eile} an Leas-Teagmhálaí Ainmnithe eile.
Is féidir tuilleadh eolais a fháil ó oifig na scoile agus ar shuíomh idirlín na scoile.
[bookmark: _Toc205471779]Riachtanais Speisialta Oideachasúla
Aithníonn {Ainm na Scoile} go mbíonn cuidiú agus tacaíocht bhreise de dhíth ar roinnt daltaí. Déanann an fhoireann gach iarracht freastal ar riachtanais na ndaltaí seo. Tá an fhoireann faichilleach faoi leas oideachasúil na ndaltaí. Déanann múinteoirí ranga a gcuid riachtanas a mheas agus déanann siad gach iarracht a chinntiú go bhfuil an curaclam curtha in oiriúint dóibh.
Aithníonn an scoil freisin an tábhacht a bhaineann le forbairt iomlánaíoch an dalta. Déantar cinnte go mothaíonn gach páiste luachmhar agus sábháilte agus go gcuirtear  le féinmhuinín s’acu trí mholadh agus spreagadh a thabhairt dóibh. Tugtar uchtach do na páistí an oiread féinsmachta, féinspreagtha agus neamhspléachais agus is féidir a bheith acu. Déanann gach múinteoir gach iarracht caidrimh dhearfacha oibre a bhunú le tuismitheoirí/caomhnóirí agus le gníomhaireachtaí seachtrachta ar nós N.E.P.S. sa treo is go mbainfidh gach dalta barr a chumas amach. Cleachtaítear comhoibriú fríd na scoile maidir le páistí a bhfuil R.S.O. acu.
[bookmark: _Toc205471780]Tacaíocht do thuismitheoirí
Tabharfaidh an scoil gach tacaíocht do thuismitheoirí i dtaobh na Gaeilge de. Cuirfear ranganna Gaeilge ar fáil do thuismitheoirí ag tús na bliana. Chomh maith leis sin, cuirfear leathanaigh abhaile go minic chun cabhrú le tuismitheoirí dul i mbun comhráite agus obair bhaile trí Ghaeilge.
Abair.ie: https://abair.ie/ga
Text-to-speech synthetic voices and speech recognition.
You can use the ABAIR text-to-speech voices to read any Irish text and listen to it simultaneously. The speech recognition software on ABAIR could be useful for many different tasks from practicing your pronunciation of common words to “speaking” (dictating) a note.
[bookmark: _Toc205471781]Éide Scoile 
Tá an éide scoile ar fáil ó {Ainm & áit} (uimhir theagmhála {Uimhir Fón}) agus ar líne ar: {Suíomh Idirlíon}
Tá {líon} phríomhchuid san éide scoile; {sonraí an éide scoile}. Tá an suaitheantas ar an ngeansaí {amháin / aon áit eile ar an éide}. Is féidir brístí agus t-léinte breise a cheannach i réimse leathan siopaí, má bhíonn siad de dhíth oraibh. Nuair a bhíonn aimsir the ann, tá cead ag daltaí bríste gearra/sciorta a chaitheamh. Is gá go mbeadh dath {dúghorm} ar na baill éadaigh seo. Moltar go mbeadh hata gréine ag gach páiste.
Is gá do na páistí an éide scoile a chaitheamh gach lá ar scoil ach amháin d’ocáidí speisialta le cead an Phríomhoide.
[bookmark: _Toc205471782]Leabharliosta 
Mar is eol daoibh, d’fhógair an t-Aire Oideachais, Helen McEntee,go mbeidh scéim na leabhar bunscoile in aisce ag leanúint ar aghaidh don scoilbhliain seo. Ciallaíonn sé sin go mbeidh leabhair scoile agus cóipleabhair curtha ar fáil do gach dalta bunscoile don scoilbhliain  25/26. Ceannóidh an scoil na leabhair agus an trealamh go léir agus tabharfar na leabhair amach do na daltaí “ar cíos”. Iarrfar ar gach  dalta aire mhaith a thabhairt do na leabhair. (Beidh na daltaí i Naíonáin Bheaga fós ag scríobh i gcuid de na leabhair m.sh. an leabhar mata.)   
Tá cóip den leabharliosta leis an leabhrán seo. Feicfidh sibh go bhfuil costas fós ar chúpla rud; ealaín agus ceardaíocht, árachas pearsanta, srl. Iarrtar oraibh an t-airgead seo a íoc tríd {modh íocaíochta}
Ceannóidh an scoil an trealamh ar fad do do pháiste. Ní bheidh de dhíth air/uirthi ach cás peann luaidhe agus trealamh scríbhneoireachta. (Tá na rudaí seo luaite ag bun an leabharliosta)
Iarrtar ort an táille a íoc roimh an {Dáta}. Má bhíonn aon deacracht agat íoc as an táille roimh an dáta sin, iarrtar ort teagmháil a dhéanamh leis an bpríomhoide. Is féidir le tuismitheoirí an táille a íoc in aon iarraidh amháin nó ina tráthchodanna. 
Iarrtar ar thuismitheoirí an táille a íoc trí ríomhíocaíochtaí ar {Aip / Suíomh cumarsáide a úsáideann do scoil} a úsáid. Seolfar nasc chugat ar {Aip / Suíomh cumarsáide a úsáideann do scoil} agus ba chóir go mbeadh tú in ann an táille a íoc go héasca. Má bhíonn aon fhadhb agat leis an gcóras a úsáid, níl le déanamh agat ach teagmháil a dhéanamh linn. De rogha air sin, is féidir an táille a íoc trí íocaíocht leictreonach a dhéanamh. Faigh sonraí an chuntais bainc thíos.
Na sonraí bainc ná:
Ainm an chuntais: {Ainm  na Scoile}
IBAN: {IBAN}
BIC: {BIC}
Ní mór do thuismitheoirí ainm an pháiste a scríobh go soiléir sa bhosca tagartha.
[bookmark: _Toc205471783]Lón Sláintiúil agus Scéim na mBéilte Scoile Te 
Tá polasaí lóin fholláin i bhfeidhm sa scoil – chuige sin, ní féidir le páistí milseáin, seacláid, criospaí, brioscaí nó deochanna fiosaí a thabhairt isteach. Is féidir tuilleadh eolais a fháil maidir le lónta sláintiúla ar https://assets.hse.ie/media/documents/healthy-lunchboxes.pdf 
Gach lá iarrtar ar dhaltaí lón beag agus deoch a thabhairt leo ar scoil.
Ó {mí / dáta}, tá an scoil páirteach i scéim na mbéilte scoile te. Gach lá, faigheann  gach dalta lón te ag am lóin faoi scéim seo.Cuireann tuismitheoirí ordú lóin isteach roimh ré  ar an aip. Gheobhaidh tú tuilleadh sonraí maidir leis an aip roimh thús na scoilbhliana nua. Is é {Ainm na Comhlachta} an t-ainm atá ar an gcomhlacht a sholáthraíonn na béilte te.Tá ag éirí go hiontach leis an scéim agus taitníonn na lónta go mór leis na daltaí. Is féidir tuilleadh eolais  a fháil maidir leis na lónta ar shuíomh an chomhlachta {Suíomh Idirlíon an Chomhlachta}.
[bookmark: _Toc205471784]An Chéad Lá
Is lá iontach speisialta é an chéad lá scoile i do shaol mar thuismitheoir agus i saol do pháiste. Teastaíonn uainn go mbeidh an t-athrú seo chomh héasca   agus is féidir daoibh beirt. Tá ról mór le himirt agat anseo chun é seo a éascú agus cuideoidh sé go mór le gach duine más féidir leat a bheith socair suaimhneach ar an lá. Tuigeann muid go dtarlódh sé go bhfaigheadh do chuid mothúchán an ceann is fearr ort ar lá mar seo, áfach. Is rud nádúrtha é sin!
Ach ní gá duit a bheith buartha, tógfaidh na múinteoirí aire mhaith do do pháiste.
Roimh an gcéad lá scoile, ba chóir go míneofaí do do pháiste céard a tharlóidh ar scoil- mar shampla, beidh spraoi acu, beidh siad ag bualadh leis na múinteoirí agus le páistí eile. Go mbeidh siad ag ithe lóin, ag dathú, ag rá   dánta agus go mbeidh tú féin nó duine eile ann ag am dul abhaile chun iad a thabhairt abhaile. D’fhéadfaí a mhíniú dóibh ag an bpointe seo céard a bheidh ar siúl agatsa nuair atá siad ar scoil.
Cé gur lá mór é, ná déan rud ollmhór as, más féidir. Is céim nádúrtha i bhforbairt do linbh é agus an chéad bhlaiseadh dóibh de shaol iontach an oideachais.
Ar an gcéad mhaidin, iarrtar ar thuismitheoirí a gcuid páistí a thabhairt díreach {suíomh an seomra ranga} go dtí an seomra ranga. Tar éis {líon ama i.e. seachtain}, baileoidh na daltaí le chéile sa halla thíos staighre agus siúlfaidh siad suas lena múinteoirí. Tabharfar cuireadh do thuismitheoirí fanacht le haghaidh cupán tae (má tá sé de dhíth). Nuair atá do pháiste socraithe, moltar duit siúl   amach a luaithe agus is féidir. Tabharfaidh na múinteoirí sár-aire do do pháiste.
Tá sé fíorthábhachtach go mbeidh na naíonáin shóisearacha go háirithe, in ann a málaí scoile agus boscaí lóin a oscailt agus a dhúnadh iad féin.
· Bíonn na bróga le ‘velcro’ iontach áisiúil ar na naíonáin.
· Iarrtar ort ainm do pháiste a scríobh ar gach rud a bhaineann leis/léi, go háirithe na geansaithe scoile agus cótaí.
· Is gá a chinntiú go bhfuil do pháiste in am don scoil gach lá mar go n- éiríonn páistí imníoch ag teacht isteach déanach.
· D’iarrfaimis oraibh a bheith in am don líne ar maidin agus arís ag am dul abhaile – cuireann sé go leor struis ar pháistí nuair a bhíonn gach duine eile imithe agus gan fágtha ach iad féin.
[bookmark: _Toc205471785]Réamhléitheoireacht 
· Cuirfear litir amháin i láthair gach seachtain ó mhí {Mí} ar aghaidh
· Bainfear úsáid as rannta agus amhráin ó {”Fonn Fonaice”, “Mar a Déarfá”, “Fonn agus Rann”} agus litreacha na haibítre á múineadh do dhaltaí
· Béim curtha ar shealbhú teanga trí fhoghlaim ghníomhach agus rólghlacadh - {Aistear}
· Béim curtha ar scileanna réamhléitheoireachta go dtí an {mí}:
· clé go deas
· Barr go bun
· Idirdhealú Amhairc 
· Idirdhealú Éisteachta
[bookmark: _Toc205471786]Roimh tosú ar an scríobh 
Sula gcuirtear an peann luaidhe i láthair tá sé tábhachtach scileanna mínluaile an pháiste a fhorbairt.
Déantar sin trí mhúnlú marla, taos súgartha, gaineamh, pionnachláir, coirníní, nascadh, dathú le criáin thiubha etc.
Ba chóir do pháistí peann luaidhe le greamán tiubh a úsáid.
Baineann na gníomhaíochtaí réamh-scríbhneoireachta le foirmiú patrún agus treoshuíomh deas go clé.
Tá sé iontach tábhachtach an greim cheart a fhoghlaim.
[bookmark: _Toc205471787]Obair Bhaile 
Is é polasaí na scoile obair bhaile a thabhairt ar bhonn rialta. Déanfaidh na múinteoirí gach iarracht an obair bhaile a chur in oiriúint do chaigdeán na ndaltaí. Mar sin, ní gá go mbeadh an obair bhaile chéanna ag gach dalta.
Moltar go mór do thuismitheoirí/chaomhnóirí spéis a léiriú in obair bhaile a bpáistí.
Má chruthaíonn an obair bhaile strus agus anró don pháiste, iarrtar ar thuismitheoirí/chaomhnóirí dul i dteagmháil leis an múinteoir go luath.
Iarrtar ar thuismitheoirí/chaomhnóirí obair bhaile a bpáiste(í) a shíniú gach oíche ó {Rang X} ar aghaidh.
· Rud dearfach atá ann…breathnaigh air mar dheis chun am a chaitheamh le do pháiste
· Tosóidh sé i {Mí X}
· Fillteán
· Leathanach amháin de ghníomhíochtaí scríofa ó {Laethanta} Príomhábhair : {Príomhábhair}
· Gheobhaidh na páistí mála focal agus leabhair léitheoireachta i ndiaidh {Mí}
[bookmark: _Toc205471788]Síntiúis Dheonacha
Braitheann gach scoil go mór ar shíntiúis dheonacha ó thuismitheoirí. Úsáidtear an t-airgead seo chun breis acmhainní a cheannach do na páistí. Glacfaidh {Ainm na Scoile} go buíoch le {25 Euro in aghaidh an téarma nó 75 Euro don bhliain} nó aon síntiús eile. Níl iachall ar bith ar thuismitheoir ar bith síntiús a íoc, áfach.
Cumann na dTuismitheoirí 
Bunaíodh Cumann na dTuismitheoirí {Ainm na Scoile} {cathain? i.e. cúpla bliain ó shin} agus tá obair na gcapall déanta ag an gCoiste go dáta. Bíonn cruinnithe rialta ag an gcoiste agus eagraíonn siad imeachtaí éagsúla do phobal na scoile. Tá ról le glacadh ag gach tuismitheoir inár scoil agus cuirtear fáilte le  rannpháirtíocht iomlán ó thuismitheoirí na scoile.
Is ball é gach tuismitheoir de Chumann na dTuismitheoirí agus gach bliain bíonn toghchán ann chun baill an choiste a thoghadh.
{Ainm} - Cathaoirleach
{Ainm} - Runaí
{Ainm} - Cisteoir
{Ainm} - Oifigeach Gaeilge
{Ainm} - Oifigeach Comhshaoil
{Ainm} - Ball NB
{Ainm} - Ball NM 
{Ainm} - Ball R1 
{Ainm} - Ball R2  
{Ainm} – Ball R3  
{Ainm} - Ball R4

Ceapadh Bord Bainistíochta {Ainm na Scoile} sa bhliain {bliain}. Is é príomhaidhm an Bhoird Bainistíochta a chinntiú go ndéantar an scoil a bhainistiú ar bhealach a chuireann an t-oideachas is fearr agus is féidir ar fáil do gach dalta. Oibríonn an Bord Bainistíochta faoi stiúir an phátrúin, {An Foras Pátrúnachta}.
Tá sárobair déanta ag an mBord Bainistíochta ó thús na bliana ag forbairt na scoile. Faoi láthair, tá ochtar mar bhaill den Bhord Bainistíochta.
Is iad seo baill an bhoird reatha:
The members of the current Board are: 
Cathaoirleach/Chairperson: {Ainm} 
Cisteoir/Treasurer: {Ainm}
Ainmnithe na dTuismitheoirí/Parent’s Nominees: {Ainm} & {Ainm}
Príomhoide/Principal: {Ainm} 
Múinteoir: {Ainm}
Ainmnithe an phobail: {Ainm} & {Ainm}
Ainmní an phátrúin: {Ainm}

Tá cumarsáid le tuismitheoirí iontach tábhachtach dúinn i {Ainm na Scoile}. Chuige sin, scaipfear nuachtlitir ar gach teaghlach go rialta. Tá sé fíorthábhachtach go léifí í seo toisc go mbíonn go leor eolais istigh ann. Bainfear úsáid as córas nua dar teideal {aip / suíomh cumarsáide na scoile}, mar bhealach cumarsáide le tuismitheoirí. Tabhair faoi  deara go mbíonn, in amanna, ar an scoil, teagmháil a dhéanamh le tuismitheoirí  go déanach san oíche/go luath ar maidin. Chuige sin, tá sé tábhachtach go gcoinníonn tuismitheoirí súil ar na ríomhphoist/téacsanna a thagann ón scoil.
Cuirtear fáilte i gcónaí, roimh chumarsáid ó thuismitheoirí. Má theastaíonn uait rud a phlé riamh, iarrtar ort teagmháil a dhéanamh leis an oifig chun cruinniú a eagrú nó is féidir ríomhphost a sheoladh chuig an múinteoir.

Cuireann {Ainm na Scoile} luach ar leith ar an tionchar dearfach atá ag tinreamh rialta scoile ar an teagasc agus ar an bhfoghlaim. Is gá do na páistí a bheith ar scoil gach lá. Má chailleann siad lá scoile is gá nóta a sheoladh isteach chuig an múinteoir ag míniú cén fáth nach raibh siad i láthair. Is féidir é seo a dhéanamh ar {Aip / Suíomh cumarsáide na scoile}. Ní mór don scoil ‘TUSLA’, an Ghníomhaireacht um Leanaí agus an Teaghlach, a chur ar an eolas chomh luath is a chailleann páiste fiche lá.

I {Ainm na Scoile}, oibríonn gach duine le chéile ar mhaithe le leas na ndaltaí. Táimid ag tnúth go mór le haithne a chur oraibh mar thuismitheoirí agus ar bhur bpaistí sna blianta amach romhainn. Teastaíonn uainn go mbainfidh bhur bpáistí leas agus tairbhe as a dtréimhse scoile linn agus chuige sin, bíonn doras na scoile i gcónaí ar oscailt i gcomhair do chuid moltaí. Déanfaimid ár seacht ndícheall gach cuidiú agus tacaíocht a chur ar fáil daoibh.
Le gach dea-ghuí,
{Ainm an Príomhoide} (Príomhoide)
{Ainm an Chathaoirleach} (Cathaaoirleach) 

Gaeloideachas: www.gaeloideachas.ie 

· Leideanna praiticiúla: 
https://gaeloideachas.ie/i-am-a-parent-pupil/starting-in-the-gaelscoil/ 
· RSO: 
https://gaeloideachas.ie/special-education/
· Uathachas: 
https://gaeloideachas.ie/autism-in-irish-medium-education/ 
· Leabharlann: 
https://gaeloideachas.ie/leabharlann/ 
· Eolais, amhráin, rainn, foclóir agus eile: www.youtube.com/@Gaeloideachas

Abair.ie: www.abair.ie

An Comhairle um Oideachas Gaeltachta agus Gaelscolaíochta: www.cogg.ie

An Foras Pátrúnachta: www.foras.ie 

An Siopa Leabhar: www.cnag.ie 

CCEA:ccea.org.uk/curriculum/gaeloideachas 

Cló iar-Chonnachta: www.cic.ie

Cló Mhaigh Eo: www.leabhar.com 

Futa fata: www.futafata.ie 

Gaelchultúr: www.gaelchultur.com

Gael-Linn: www.gael-linn.ie

Is Féidir Linn: gaelbhratach.ie/is-feidir-linn

Mother Tongues: mothertongues.ie

Peig: www.peig.ie

Scoilnet: www.scoilnet.ie

Séideán sí: Séideán Si

TG4: www.TG4.ie

Siopaí leabhair: 
An Ceathrú Póilí, An Siopa Gaeilge, Cló Iar Chonnacht, Futa Fata, Leabhar Breac, Litríocht, An Siopa Leabhar, Údar.ie
Gaschaint www.siopaleabhar.com 
BunGhaeilge do Thuismitheoirí www.udar.ie 
Bróga Nua 1 & 2 www.siopaleabhar.com

IrishforParents.ie www.irishforparents.ie 
Suíomh lán le foclóir, físeáin agus bileoga oibre do thuismitheoirí bunaithe ar théamaí coitianta. Foghlaimeoidh tú foclóir agus frásaí nua a bhféadfá a úsáid le do pháiste nó lena m(h)úinteoir.
Focloir.ie www.focloir.ie/en 
Foclóir Béarla Gaeilge atá anseo. Is féidir éisteacht le fuaimniú go leor focal, feidhm atá thar a bheith úsáideach má tá sibh ag léamh le chéile sa bhaile.
Tearma.ie www.tearma.ie 
Is bunachar téarmaíochta é Téarma.ie atá úsáideach do théarmaí níos casta go háirithe agus na páistí níos sine. Tá sé an-úsáideach le téarmaí eolaíochta, mata nó ceoil a lorg.
Ríomhfhoclóir Matamaitice: https://www.rewardinglearning.org.uk/focloirmata/Default.aspx 

Is féidir éisteacht le go leor leor scéalta ar líne anois - trí fhíseáin ar Youtube, Facebook agus Soundcloud. Má tá cóip den leabhar agat sa bhaile, d'fhéadfá an scéal a leanúint ag an am céanna. Tabharfaidh sé deis daoibh taitneamh a bhaint as scéalta difriúla agus canúintí éagsúla a chloisteáil ag an am céanna. Bain taitneamh astu!
Scéalta ó Futa Fata
Is féidir éisteacht le rogha dheas scéalta ar leathanach Facebook Futa Fata mar chuid dá Scéal an Lae.
Scéalta á léamh ag Glór na nGael
Is féidir éisteacht le leor scéalta ar YouTube Glór na nGael: @glornangael1724
Scéalta le hAoife
Is féidir éisteacht le múinteoir Aoife ag léamh scéalta i nGaeilge agus i mBéarla ar a cainéal YouTube: @muinteoira7622
Scéal an Lae ar Cúla4
Is féidir éisteacht le scéalta do pháistí á léamh ag aisteoirí, scríbhneoirí agus foilsitheoirí ar chainéal YouTube Cúla4: @Cula4
Scéalta le Tús Maith, Oidhreacht Chorca Dhuibhne:
Is féidir éisteacht le scéalta deasa ar nós Cití Cailleach, Tomás san Uisce, Máire agus a Mála, ar chainéal YouTube: @tusmaith222
Soundcloud Fhoras na Gaeilge
Tá an t-uafás scéalta do pháistí ar soundcloud.com/forasnagaeilge/ 

